Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την προσωρινή αναστολή των αυτόνομων δασμών του κοινού δασμολογίου για ορισμένα αγαθά που εισάγονται με πιστοποιητικό αξιοπλοΐας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στο πλαίσιο του σεμιναρίου Matthaeus σχετικά με το "Τελωνειακό καθεστώς των εξαρτημάτων και συστατικών μερών που χρησιμοποιούνται στα αεροσκάφη", το οποίο διοργάνωσαν οι τελωνειακές αρχές των Κάτω Χωρών τον Οκτώβριο του 1999, οι συμμετέχοντες σ'αυτό έκριναν ότι είναι αναγκαία η απλούστευση των τελωνειακών διαδικασιών για την άνευ δασμών εισαγωγή των εξαρτημάτων, συστατικών μερών και άλλων αγαθών που χρησιμοποιούνται σε αεροσκάφη. Η αναστολή των αυτόνομων δασμών κατά την εισαγωγή αυτών των αγαθών, που εισάγονται με πιστοποιητικά αξιοπλοΐας, αποτελεί το κατάλληλο μέτρο για την επίτευξη του στόχου αυτού.

2. Η αναστολή οδηγεί σε μείωση του διοικητικού φόρτου των επιχειρήσεων στον τομέα των αεροσκαφών, δεδομένου ότι χάρη σ'αυτήν μειώνεται η ανάγκη προσφυγής των εν λόγω επιχειρήσεων σε τελωνειακά καθεστώτα αναστολής. Ως εκ τούτου, παρέχεται η δυνατότητα και σε μικρότερες επιχειρήσεις που δραστηριοποιούνται στον τομέα αυτόν να επωφεληθούν από αναστολές δασμών και να γίνουν περισσότερο ανταγωνιστικές σε σχέση με τις μεγαλύτερες επιχειρήσεις αυτού του τομέα.

3. Επειδή οι τιμές των εξαρτημάτων και συστατικών μερών που χρησιμοποιούνται στον τομέα των αεροσκαφών είναι συνήθως τουλάχιστον τρεις φορές υψηλότερες από τις αντίστοιχες τιμές παρόμοιων αγαθών που χρησιμοποιούνται για άλλους σκοπούς, ο κίνδυνος ότι τα συγκεκριμένα αγαθά, τα εισαγόμενα άνευ δασμών, θα μπορούσαν να χρησιμοποιηθούν σε άλλους βιομηχανικούς κλάδους είναι πολύ μικρός.

4. Δεδομένου ότι τα αγαθά κατά τη μεταφορά δεν συνοδεύονται πάντα από πιστοποιητικό αξιοπλοΐας, πρέπει να προβλεφθεί μια διαδικασία η οποία θα επιτρέπει στις τελωνειακές αρχές να ελέγχουν τα σχετικά πιστοποιητικά σε περίπτωση επιτόπιων επαληθεύσεων αφού το προϊόν τεθεί σε ελεύθερη κυκλοφορία.

5. Λόγω της πολυπλοκότητας των κανόνων που ισχύουν στον τομέα της αεροπορίας, οι τελωνειακές αρχές θα πρέπει να έχουν τη δυνατότητα προσφυγής στην εμπειρογνωμοσύνη ενός εκπροσώπου των εθνικών αεροπορικών αρχών, με δαπάνες του εισαγωγέα, σε περίπτωση που έχουν βάσιμους λόγους να πιστεύουν ότι τα πιστοποιητικά αξιοπλοΐας έχουν παραποιηθεί και το πρόβλημα δεν ήταν δυνατό να επιλυθεί με άλλο τρόπο.

6. Εντός τριών ετών από την έναρξη ισχύος του παρόντος κανονισμού η Επιτροπή θα συντάξει έκθεση με βάση τις πληροφορίες που θα έχει λάβει από τα κράτη μέλη σχετικά με την εμπειρία που αυτά αποκόμισαν κατά την εφαρμογή του μέτρου και, εφόσον κριθεί σκόπιμο, θα υποβάλει πρόταση προς το Συμβούλιο με σκοπό τη βελτίωση του εν λόγω μέτρου.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με την προσωρινή αναστολή των αυτόνομων δασμών του κοινού δασμολογίου για ορισμένα αγαθά που εισάγονται με πιστοποιητικό αξιοπλοΐας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής [1],

[1] ΕΕ C , , σ. .

Εκτιμώντας τα εξής :

(1) Eίναι αναγκαία η απλούστευση των τελωνειακών διαδικασιών για την άνευ δασμών εισαγωγή εξαρτημάτων, συστατικών μερών και άλλων αγαθών που χρησιμοποιούνται για την κατασκευή, επισκευή, συντήρηση, επανακατασκευή, τροποποίηση ή μετατροπή αεροσκαφών.

(2) Για την επίτευξη του στόχου αυτού κρίνεται σκόπιμη η αναστολή των αυτόνομων δασμών στις εισαγωγές αυτών των αγαθών που εισάγονται με πιστοποιητικά αξιοπλοΐας τα οποία εκδίδονται από φορέα εξουσιοδοτημένο από αεροπορικές αρχές εντός της Κοινότητας ή από αεροπορικές αρχές τρίτης χώρας.

(3) Επειδή οι τιμές των εξαρτημάτων και συστατικών μερών που χρησιμοποιούνται στον τομέα των αεροσκαφών είναι συνήθως τουλάχιστον τρεις φορές υψηλότερες από τις αντίστοιχες τιμές παρόμοιων αγαθών που χρησιμοποιούνται για άλλους σκοπούς, ο κίνδυνος ότι τα συγκεκριμένα αγαθά, τα εισαγόμενα άνευ δασμών, θα μπορούσαν να χρησιμοποιηθούν σε άλλους βιομηχανικούς κλάδους είναι πολύ μικρός.

(4) Η αναστολή αναμένεται ότι θα οδηγήσει σε μείωση του διοικητικού φόρτου των επιχειρήσεων στον τομέα των αεροσκαφών, δεδομένου ότι χάρη σ'αυτήν θα μειωθεί η ανάγκη προσφυγής των επιχειρήσεων αυτών σε τελωνειακά καθεστώτα αναστολής, όπως η ευνοϊκή δασμολογική μεταχείριση ορισμένων αγαθών λόγω τελικής χρήσης τους, το καθεστώς τελειοποίησης προς επανεξαγωγή ή το καθεστώς τελωνειακής αποταμίευσης. Επιπλέον, χάρη στην αναστολή θα μπορέσουν οι μικρομεσαίες επιχειρήσεις - οι οποίες μέχρι τώρα δεν μπορούσαν να προσφεύγουν σε τελωνειακά καθεστώτα αναστολής - να γίνουν περισσότερο ανταγωνιστικές σε σχέση με τις μεγαλύτερες επιχειρήσεις αυτού του τομέα.

(5) Δεδομένου ότι τα αγαθά δεν συνοδεύονται πάντα από πιστοποιητικό αξιοπλοΐας κατά τη μεταφορά, πρέπει να θεσπιστεί μια διαδικασία η οποία θα επιτρέπει στις τελωνειακές αρχές να ελέγχουν τα σχετικά πιστοποιητικά κατά τους επιτόπιους ελέγχους, αφού το προϊόν έχει τεθεί σε ελεύθερη κυκλοφορία.

(6) Λόγω της πολυπλοκότητας των κανόνων που ισχύουν στον τομέα της αεροπορίας, οι τελωνειακές αρχές πρέπει να έχουν τη δυνατότητα να προσφεύγουν, με δαπάνες του εισαγωγέα, στην εμπειρογνωμοσύνη εκπροσώπου των εθνικών αεροπορικών αρχών, όταν έχουν βάσιμους λόγους να πιστεύουν ότι τα πιστοποιητικά αξιοπλοΐας έχουν παραποιηθεί και όταν το πρόβλημα δεν μπορεί να επιλυθεί με άλλο τρόπο. Ωστόσο, προτού προβούν σε μια τέτοια ενέργεια, οι τελωνειακές αρχές θα πρέπει να σταθμίζουν το κόστος που αυτή συνεπάγεται σε σχέση με τον όγκο της εισαγωγής και το ύψος του σχετικού δασμού, προκειμένου να αποφευχθεί η περίπτωση κατά την οποία προκύπτει ότι δεν σημειώθηκε καμία παράβαση, αλλά το όφελος του εισαγωγέα από την αναστολή του δασμού έχει εξουδετερωθεί από το κόστος της εμπειρογνωμοσύνης.

(7) Η Επιτροπή πρέπει να συντάξει έκθεση με βάση τις πληροφορίες που θα έχει λάβει από τα κράτη μέλη σχετικά με την εμπειρία που αποκόμισαν κατά την εφαρμογή του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Αναστέλλονται οι αυτόνομοι δασμοί του κοινού δασμολογίου για τα εξαρτήματα, συστατικά μέρη και άλλα αγαθά που μπορούν να ενσωματωθούν ή να χρησιμοποιηθούν σε αεροσκάφη της πολιτικής αεροπορίας και που υπάγονται στα κεφάλαια 25 έως 97 του κοινού δασμολογίου και για τα οποία έχει εκδοθεί πιστοποιητικό αξιοπλοΐας από φορέα εξουσιοδοτημένο από ευρωπαϊκές αεροπορικές αρχές ή από αεροπορικές αρχές τρίτης χώρας.

Άρθρο 2

1. Η αναστολή που ορίζεται στο άρθρο 1 χορηγείται κατόπιν υποβολής του πρωτότυπου πιστοποιητικού αξιοπλοΐας στις τελωνειακές αρχές κατά τη στιγμή που γίνεται η διασάφηση των συγκεκριμένων αγαθών προκειμένου να τεθούν σε ελεύθερη κυκλοφορία.

Σε περίπτωση που δεν μπορεί να υποβληθεί το πρωτότυπο πιστοποιητικό αξιοπλοΐας κατά τη στιγμή που τα αγαθά τίθενται σε ελεύθερη κυκλοφορία, η αναστολή χορηγείται κατόπιν διασαφήσεως - υπογεγραμμένης από τον πωλούντα τα συγκεκριμένα αγαθά - επί του εμπορικού τιμολογίου ή επί εγγράφου που επισυνάπτεται στο τιμολόγιο. Υπόδειγμα της απαιτούμενης διασάφησης παρατίθεται στο τμήμα Α του παραρτήματος.

2. Στη θέση 44 του Ενιαίου Διοικητικού Εγγράφου ("ΕΔΕ") προστίθεται από τον εισαγωγέα το κείμενο που περιλαμβάνεται στο τμήμα Β του παραρτήματος.

3. Σε περίπτωση που τα αγαθά τίθενται σε ελεύθερη κυκλοφορία με απλουστευμένες διαδικασίες σύμφωνα με τον κανονισμό του Συμβουλίου (EΟΚ) αριθ. 2913/92 [2], ο εισαγωγέας προσθέτει στο ΕΔΕ (θέση 44), ή σε οποιοδήποτε άλλο εγκεκριμένο έγγραφο αντί του ΕΔΕ, το κείμενο που περιλαμβάνεται στο τμήμα Β του παραρτήματος.

[2] ΕΕ L 302, 19.10.1992, σ.1.

Στις περιπτώσεις αυτές η αναστολή χορηγείται κατόπιν υποβολής των εγγράφων που ορίζονται στην παράγραφο 1, σύμφωνα με τους όρους χορήγησης της απλουστευμένης διαδικασίας, κατά τη στιγμή που υποβάλλεται συμπληρωματική διασάφηση στο αρμόδιο τελωνείο.

Άρθρο 3

Στην περίπτωση που οι τελωνειακές αρχές έχουν βάσιμους λόγους να υποψιάζονται ότι τα πιστοποιητικά αξιοπλοΐας έχουν παραποιηθεί, και εφόσον το πρόβλημα δεν μπορεί να επιλυθεί με άλλο τρόπο, μπορούν να ζητήσουν εμπειρογνωμοσύνη από εκπρόσωπο των εθνικών αεροπορικών αρχών με δαπάνες του εισαγωγέα.

Στις περιπτώσεις αυτές οι τελωνειακές αρχές λαμβάνουν υπόψη τους τον όγκο της εισαγωγής καθώς και το ύψος του σχετικού δασμού, προκειμένου το όφελος του εισαγωγέα από την αναστολή του δασμού να μην εξουδετερωθεί από το κόστος της εμπειρογνωμοσύνης, αν τελικά προκύψει από την έρευνα ότι δεν παραβιάστηκαν οι κανόνες έκδοσης των εν λόγω πιστοποιητικών.

Άρθρο 4

Εντός τριών ετών από την έναρξη ισχύος του παρόντος κανονισμού, η Επιτροπή θα υποβάλει στο Συμβούλιο έκθεση σχετικά με την εφαρμογή του κανονισμού, με βάση τις πληροφορίες που θα έχει λάβει από τα κράτη μέλη.

Άρθρο 5

Ο παρών κανονισμός αρχίζει να ισχύει την έβδομη ημέρα που έπεται της ημερομηνίας δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Απριλίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

A. Διασάφηση επί του εμπορικού τιμολογίου ή επί εγγράφου που επισυνάπτεται στο εν λόγω τιμολόγιο (άρθρο 2 παράγραφος 1 ):

"Για τα ακόλουθα αγαθά του [παρόντος τιμολογίου]/[τιμολογίου αριθ........της...........] [3] έχουν εκδοθεί τα παρακάτω πιστοποιητικά αξιοπλοΐας (βλέπε στήλη 2) από την εταιρεία (βλ. στήλη 3) η οποία έχει εξουσιοδοτηθεί από την αεροπορική αρχή (βλ. στήλη 4) της χώρας που αναφέρεται στη στήλη 5.

[3] Όταν η διασάφηση επισυνάπτεται σε ξεχωριστή σελίδα, πρέπει να αναγράφονται ο αριθμός και η ημερομηνία του τιμολογίου.

>ΘΕΣΗ ΠIΝΑΚΑ>

B. Κείμενο που προστίθεται στη θέση 44 του Ενιαίου Διοικητικού Εγγράφου (άρθρο 2 παράγραφοι 2 και 3):

"Εισαγωγή με πιστοποιητικό αξιοπλοΐας"

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας (-είς) πολιτικής: Τελωνειακή πολιτική

Δραστηριότητα (-τες): Αυτόνομη αναστολή δασμών

Τιτλοσ τησ δρασησ :

Πρόταση κανονισμού του Συμβουλίου σχετικά με την προσωρινή αναστολή των αυτόνομων δασμών του κοινού δασμολογίου για ορισμένα αγαθά που εισάγονται με πιστοποιητικό αξιοπλοΐας

1. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ + OΝOMAΣΙΑ

Κεφάλαιο 12 άρθρο 120 (1210 + 1060).

2. ΣΥΝΟΛΙΚΆ ΑΡΙΘΜΗΤΙΚΑ ΣΤΟΙΧΕΙΑ

2.1. Συνολικό ποσό της δράσης (Μέρος Β): εκατ. EUR σε πιστώσεις ανάληψης υποχρεώσεων

2.2. Περίοδος εφαρμογής:

(έτος έναρξης και έτος λήξης)

2.3. Συνολική πολυετής εκτίμηση των δαπανών:

(α) Χρονοδιάγραμμα των πιστώσεων ανάληψης υποχρεώσεων/των πιστώσεων πληρωμών (δημοσιονομική παρέμβαση) (βλέπε σημείο 6.1.1)

εκατ. EUR (με ακρίβεια τρίτου δεκαδικού ψηφίου)

>ΘΕΣΗ ΠIΝΑΚΑ>

(β) Τεχνική και διοικητική βοήθεια και δαπάνες στήριξης (βλέπε σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(γ) Συνολικές δημοσιονομικές επιπτώσεις των ανθρώπινων πόρων και άλλων διοικητικών δαπανών (βλέπε σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και τις δημοσιονομικές προοπτικές

Η πρόταση είναι συμβατή με τον ισχύοντα δημοσιονομικό προγραμματισμό.

Η πρόταση απαιτεί επαναπρογραμματισμό του αντίστοιχου τομέα των δημοσιονομικών προοπτικών.

Η πρόταση ενδέχεται να απαιτήσει την προσφυγή στις διατάξεις της διοργανικής συμφωνίας.

2.5. Δημοσιονομικές επιπτώσεις επί των εσόδων: [4]

[4] Για περισσότερες πληροφορίες, βλέπε ξεχωριστή επεξηγηματική σημείωση.

Η πρόταση δεν έχει δημοσιονομικές επιπτώσεις (αφορά τεχνικές πτυχές της εφαρμογής ενός μέτρου)

Ή

Η πρόταση έχει δημοσιονομικές επιπτώσεις - Οι επιπτώσεις επί των εσόδων έχουν ως εξής :

(Σημείωση: Όλες οι διευκρινίσεις και παρατηρήσεις που αφορούν τη μέθοδο υπολογισμού των επιπτώσεων επί των εσόδων πρέπει να αναφέρονται σε ξεχωριστό παράρτημα)

(εκατ. EUR με ακρίβεια πρώτου δεκαδικού ψηφίου)

>ΘΕΣΗ ΠIΝΑΚΑ>

(Εφόσον υπάρχουν επιπτώσεις σε περισσότερα του ενός κονδύλια του προϋπολογισμού, πρέπει να αναφέρεται κάθε σχετικό κονδύλιο, με προσθήκη του κατάλληλου αριθμού γραμμών στον πίνακα)

3. ΔΗΜΟΣΙΟΝΟΜΙΚΆ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 26 της Συνθήκης

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης [5]

[5] Για περισσότερες πληροφορίες, βλέπε ξεχωριστή επεξηγηματική σημείωση.

5.1.1. Επιδιωκόμενοι στόχοι

Το μέτρο αποσκοπεί στη μείωση του διοικητικού φόρτου τόσο για τις τελωνειακές αρχές των κρατών μελών όσο και για τις επιχειρήσεις του τομέα των αεροσκαφών, δεδομένου ότι θα μειώσει την ανάγκη προσφυγής σε τελωνειακά καθεστώτα αναστολής, όπως είναι η ευνοϊκή δασμολογική μεταχείριση των αγαθών λόγω τελικής χρήσης τους, το καθεστώς τελειοποίησης προς επανεξαγωγή και το καθεστώς τελωνειακής αποταμίευσης.

5.1.2. Μέτρα σχετικά με την ex ante αξιολόγηση

Το συγκεκριμένο μέτρο είναι αποτέλεσμα του σεμιναρίου Matthaeus σχετικά με "Το τελωνειακό καθεστώς των εξαρτημάτων και συστατικών μερών που χρησιμοποιούνται στα αεροσκάφη", το οποίο διοργάνωσαν οι τελωνειακές αρχές των Κάτω Χωρών τον Οκτώβριο του 1999, και από το Μάρτιο του 2000 αποτελεί αντικείμενο εκτεταμένων συζητήσεων με τα κράτη μέλη και τις ενδιαφερόμενες βιομηχανικές ενώσεις.

5.2. Προβλεπόμενη δράση και λεπτομέρειες εφαρμογής της δημοσιονομικής παρέμβασης

Το μέτρο αποσκοπεί στην απλούστευση των άνευ δασμών εισαγωγών για ορισμένα εξαρτήματα, συστατικά μέρη και άλλα αγαθά που χρησιμοποιούνται για την κατασκευή, επισκευή, συντήρηση, επανακατασκευή, τροποποίηση ή μετατροπή αεροσκαφών. Τα εν λόγω εισαγόμενα προϊόντα υπόκεινται επί του παρόντος σε τελωνειακά καθεστώτα αναστολής, όπως η ευνοϊκή δασμολογική μεταχείριση προϊόντων λόγω τελικής χρήσης τους, το καθεστώς τελειοποίησης προς επανεξαγωγή ή το καθεστώς τελωνειακής αποταμίευσης, τα οποία επιβαρύνουν τις επιχειρήσεις και τις αρμόδιες τελωνειακές υπηρεσίες με σημαντικό διοικητικό φόρτο.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Το συγκεκριμένο μέτρο δεν έχει καταρχήν καμία δημοσιονομική επίπτωση στους ιδίους πόρους της Κοινότητας, δεδομένου ότι μπορούμε να υποθέσουμε ότι σχεδόν όλες οι επιχειρήσεις στον τομέα αυτόν προσφεύγουν σε τελωνειακά καθεστώτα αναστολής. Η έλλειψη στοιχείων σχετικά με τις επιχειρήσεις οι οποίες μέχρι τώρα δεν έκαναν χρήση των καθεστώτων αυτών, σημαίνει ότι είναι αδύνατο να προβλεφθεί αν και σε ποιο βαθμό αυτές θα επωφεληθούν από το νέο μέτρο.

6.1. Συνολικές δημοσιονομικές επιπτώσεις στο Μέρος Β - (για ολόκληρη την περίοδο προγραμματισμού)

(Η μέθοδος υπολογισμού των συνολικών ποσών που εμφαίνονται στον παρακάτω πίνακα πρέπει να επεξηγηθεί με την κατανομή που γίνεται στον πίνακα 6.2 )

6.1.1. Δημοσιονομική παρέμβαση

Πιστώσεις ανάληψης υποχρεώσεων (σε εκατομμύρια EUR με ακρίβεια τρίτου δεκαδικού ψηφίου)

>ΘΕΣΗ ΠIΝΑΚΑ>

6.2. Υπολογισμός του κόστους ανά προβλεπόμενο μέτρο στο Μέρος Β (για ολόκληρη την περίοδο προγραμματισμού) [6]

[6] Για περισσότερες πληροφορίες, βλέπε ξεχωριστή επεξηγηματική σημείωση.

(Στην περίπτωση περισσοτέρων της μιας δράσεων, πρέπει να παρέχονται για τα συγκεκριμένα μέτρα κάθε δράσης οι διευκρινίσεις που είναι αναγκαίες για την εκτίμηση του όγκου και του κόστους των εκροών.)

Πιστώσεις ανάληψης υποχρεώσεων σε εκατ. EUR (με ακρίβεια τρίτου δεκαδικού ψηφίου)

>ΘΕΣΗ ΠIΝΑΚΑ>

Εφόσον απαιτείται, να επεξηγηθεί ο τρόπος υπολογισμού.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

Το συγκεκριμένο μέτρο δεν έχει καμία επίπτωση στο προσωπικό και στις διοικητικές δαπάνες της Επιτροπής.

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα σχετικά ποσά αντιστοιχούν στις συνολικές δαπάνες για δώδεκα μήνες.

7.3. Άλλες διοικητικές δαπάνες που απορρέουν από τη δράση

>ΘΕΣΗ ΠIΝΑΚΑ>

Τα σχετικά ποσά αντιστοιχούν στις συνολικές δαπάνες για δώδεκα μήνες.

1 Να προσδιοριστεί το είδος κάθε επιτροπής καθώς και η ομάδα στην οποία ανήκει.

I. Ετήσιο συνολικό ποσό (7.2 + 7.3)

II. Διάρκεια της δράσης

III. Συνολικό κόστος της δράσης (I x II) // EUR

έτη

EUR

(Κατά την εκτίμηση των ανθρώπινων και διοικητικών πόρων που απαιτούνται για τη δράση, οι ΓΔ/υπηρεσίες πρέπει να λαμβάνουν υπόψη τους τις αποφάσεις που εκδίδει η Επιτροπή κατά τη συζήτηση των γενικών κατευθύνσεων και την έγκριση του προσχεδίου του προϋπολογισμού (ΠΣΠ). Αυτό σημαίνει ότι οι ΓΔ θα πρέπει να διευκρινίζουν ότι οι ανθρώπινοι πόροι μπορούν να καλυφθούν από την ενδεικτική πρόβλεψη που έγινε κατά τη στιγμή της έγκρισης του ΠΣΠ.

Σε εξαιρετικές περιπτώσεις (δηλαδή στις περιπτώσεις κατά τις οποίες η σχεδιαζόμενη δράση δεν ήταν δυνατόν να προβλεφθεί κατά τη σύνταξη του ΠΣΠ) η Επιτροπή θα πρέπει να ενημερώνεται για να αποφανθεί κατά πόσο και με ποιο τρόπο (με τροποποίηση της ενδεικτικής πρόβλεψης, με ad hoc αναδιάταξη των πόρων, με συμπληρωματικό/διορθωτικό προϋπολογισμό ή με σχετική διορθωτική επιστολή) μπορεί να γίνει αποδεκτή η εφαρμογή της προτεινόμενης δράσης.)

8. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

8.1. Λεπτομέρειες όσον αφορά την παρακολούθηση

Το άρθρο 4 του προτεινόμενου κανονισμού προβλέπει την επανεξέταση του μέτρου εντός τριών ετών.

8.2. Λεπτομέρειες πραγματοποίησης και χρονοδιάγραμμα της προβλεπόμενης αξιολόγησης

(Να περιγραφεί το προβλεπόμενο χρονοδιάγραμμα και να αναφερθούν οι λεπτομέρειες των ενδιάμεσων και ex post αξιολογήσεων, οι οποίες πρέπει να πραγματοποιηθούν προκειμένου να εκτιμηθεί κατά πόσο η παρέμβαση έχει επιτύχει τους προκαθορισμένους στόχους. Εφόσον πρόκειται για πολυετή προγράμματα, απαιτείται τουλάχιστον μία εις βάθος αξιολόγηση καθόλη την περίοδο εφαρμογής του προγράμματος. Για τις άλλες δραστηριότητες πρέπει να διενεργούνται ex post και ενδιάμεσες αξιολογήσεις ανά χρονικά διαστήματα που δεν υπερβαίνουν τα έξι έτη.)

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Το άρθρο 3 του κανονισμού προβλέπει ότι οι τελωνειακές αρχές μπορούν να ζητήσουν εμπειρογνωμοσύνη από εκπρόσωπο των εθνικών αεροπορικών αρχών, με δαπάνες του εισαγωγέα, στην περίπτωση που έχουν λόγους να πιστεύουν ότι τα πιστοποιητικά αξιοπλοΐας έχουν παραποιηθεί.